Pirmoji ataskaita Europos vertybinių popierių komitetui ir Europos Parlamentui apie Tarptautinių finansinės atskaitomybės standartų (TFAS) ir trečiųjų šalių nacionalinių Bendrųjų apskaitos principų (BAP) konvergenciją {SEK(2007) 968} /* KOM/2007/0405 galutinis */





[pic] | EUROPOS BENDRIJŲ KOMISIJA | Briuselis, 6.7.2007 KOM(2007) 405 galutinis PIRMOJI ATASKAITA EUROPOS VERTYBINIŲ POPIERIŲ KOMITETUI IR EUROPOS PARLAMENTUI apie Tarptautinių finansinės atskaitomybės standartų (TFAS) ir trečiųjų šalių nacionalinių Bendrųjų apskaitos principų (BAP) konvergenciją {SEK(2007) 968} 1. ĮžANGA IR TEISINIS PAGRINDAS Šioje ataskaitoje pagrindinis dėmesys skiriamas Kanados, Japonijos ir JAV nacionalinių institucijų atitinkamų darbų tvarkaraščiams, kurie numatyti siekiant vienodinti tarptautinius finansinės atskaitomybės standartus (TFAS) ir šių šalių nacionalinius bendruosius apskaitos principus (BAP). Ataskaitoje taip pat teikiama tam tikra išankstinė informacija apie tam tikrų trečiųjų šalių pastangas siekiant konvergencijos. Ši ataskaita apie konvergencijos darbų tvarkaraščius reikalinga laikantis 2006 m. gruodžio 4 d. Europos Komisijos priimtų dviejų teisinių priemonių[1] dėl trečiųjų šalių emitentų naudojimosi informacija, parengta pagal tarptautiniu mastu priimtus apskaitos standartus. Pagal 2002 m. liepos 19 d. Europos Parlamento ir Tarybos reglamentą Nr. 1606/2002 (TAS reglamentą) įmonės, kurių vertybiniai popieriai įtraukti į prekybos bet kurios valstybės narės reguliuojamoje rinkoje sąrašą ir kurių veiklą reglamentuoja Europos Sąjungos valstybės narės įstatymai, savo konsoliduotą kiekvienų finansinių metų atskaitomybę privalo rengti pagal ES priimtus TFAS (patvirtintus TFAS), pradedant 2005 m. sausio mėn. Prospektų reglamentu[2] reikalavimas naudoti Europos Sąjungoje patvirtintus TFAS buvo pritaikytas trečiųjų šalių emitentams, norintiems viešai siūlyti vertybinius popierius ES, o Skaidrumo direktyva[3] – trečiųjų šalių emitentams, kurių vertybiniais popieriais prekiaujama ES reguliuojamoje rinkoje. Pagal šias direktyvas emitentai turi parengti savo finansinę informaciją pagal TFAS arba trečiosios šalies nacionalinius apskaitos standartus (trečiosios šalies BAP), kurie yra „lygiaverčiai“ patvirtintiems TFAS. Šiems reikalavimams iš pradžių buvo nustatyta pereinamojo laikotarpio išimtis, numatyta iki 2007 m. sausio 1 d. Vėliau, atsižvelgus į Kanados, Japonijos, JAV ir kitų jurisdikcijų nacionalinių apskaitos standartų rengėjų pastangas ir įvertinus jau įgyvendinamas teigiamas priemones siekiant konvergencijos su TFAS, buvo sutarta atidėti šį terminą dar dvejiems metams. Taigi 2006 m. gruodžio 4 d. Komisija priėmė dvi pirmiau minėtas teisines priemones, pagal kurias visuose iki 2009 m. sausio 1 d. parengtuose prospektuose trečiųjų šalių emitentai galėtų toliau naudoti tam tikros trečiosios šalies BAP Prospektų reglamento tikslais ir visais finansiniais metais, prasidėjusiais iki 2009 m. sausio mėn., Skaidrumo direktyvos tikslais[4]. Pagal Prospektų reglamento (su pakeitimais, padarytais Reglamentu (EB) Nr. 1787/2006) 35 straipsnį ir Sprendimo pagal Skaidrumo direktyvą 2 straipsnį Komisija privalo iki 2009 m. reguliariai informuoti Europos vertybinių popierių komitetą ir Europos Parlamentą apie konvergencijos proceso pažangą ir pažangą, pasiektą atsisakant suderinimo reikalavimų, taikomų ES emitentams. 2. LYGIAVERTIšKUMO APIBRėžTIS Esminė darbų šioje srityje dalis – nustatyti tinkamą lygiavertiškumo apibrėžtį, pagal kurią būtų nustatoma, ar trečiosios šalies BAP yra „lygiaverčiai“ TFAS. Pagal Prospektų reglamentą ir Sprendimą pagal Skaidrumo direktyvą Komisija turi parengti lygiavertiškumo apibrėžtį, sukurti lygiavertiškumo mechanizmą ir po to įvertinti trečiosios šalies BAP lygiavertiškumą pagal nustatytą tvarkaraštį. Įgyvendindama šias teisines priemones, Komisija turi kiekvienu iš šių klausimų tartis su Europos vertybinių popierių rinkos priežiūros institucijų komitetu (EVPRPIK). Po pirmųjų konsultacijų EVPRPIK pasiūlė taikyti šią lygiavertiškumo apibrėžtį: Siekiant lygiavertiškumo investuotojai turėtų galėti priimti panašų sprendimą neatsižvelgiant į tai, ar jiems pateiktos pagal TFAS ar pagal trečiosios šalies BAP parengtos finansinės ataskaitos. Ši apibrėžtis parengta pagal 2005 m. birželio mėn. EVPRPIK rekomendaciją dėl JAV, Kanados ir Japonijos BAP lygiavertiškumo. Šiose rekomendacijose EVPRPIK paaiškino, kad „lygiavertis“ nereiškia „tapatus“. EVPRPI numatė, kad tam tikri skirtumai tarp trečiosios šalies BAP ir TAS ir (arba) TFAS neturėtų skatinti priimti skirtingus sprendimus dėl investavimo. Pirmiausia Komisija laikosi nuomonės, kad tokia apibrėžtimi nustatomi tinkami lygiavertiškumo apibrėžimo kriterijai. 3. TREčIųJų šALIų BAP NAUDOJIMAS EUROPOS SąJUNGOJE EVPRIK parengė trečiųjų šalių BAP, kuriuos šiuo metu naudoja emitentai, kurių vertybiniais popieriais prekiaujama ES reguliuojamoje rinkoje, sąrašą. EVPRIK duomenimis, trečiųjų šalių BAP naudojantys trečiųjų šalių emitentai sudaro apie 5,8 % visų emitentų, kurių vertybiniais popieriais leista prekiauti ES reguliuojamose rinkose. Rengdamas šią lentelę, EVPRIK pažymėjo, kad kai kurie emitentai galėjo būti suskaičiuoti ne vieną kartą, jeigu jų vertybiniais popieriais buvo leista prekiauti daugiau nei vienoje šalyje ir (arba) jeigu jiems buvo leista prekiauti įvairių rūšių vertybiniais popieriais toje pačioje ar keliose valstybėse narėse. Nacionaliniai BAP | Šiuos BAP naudojančių trečiųjų šalių emitentų, kurių vertybiniai popieriai įtraukti į prekybos ES reguliuojamoje rinkoje sąrašą, skaičius | Argentina | 5 | Australija | 17 | Brazilija | 4 | Kanada | 45 | Čilė | 1 | Kinija | 20 | Kolumbija | 1 | Egiptas | 10 | Honkongas | 2 | Indija | 70 | Indonezija | 2 | Izraelis | 8 | Japonija | 84 | Libanas | 3 | Malaizija | 3 | Meksika | 2 | Marokas | 1 | Naujoji Zelandija | 2 | Pakistanas | 1 | Peru | 3 | Filipinai | 3 | Rusija | 14 | Singapūras | 2 | Pietų Afrika | 9 | Pietų Korėja | 30 | Šveicarija | 4 | Tailandas | 4 | Tunisas | 1 | Turkija | 7 | JAV | 233 | Venesuela | 1 | Zambija | 1 | Zimbabvė | 1 | Iš viso | 594 | Šaltinis: EVPRIK. Ši informacija neišsami, nes EVPRIK negalėjo gauti reikiamų duomenų apie visas ES reguliuojamas rinkas[5]. 4. NAUJAUSIA INFORMACIJA APIE SIEKIAMą KANADOS, JAPONIJOS IR JAV BAP BEI TFAS KONVERGENCIJą JAV BAP Pagrindinis Komisijos tikslas – panaikinti suderinimo su JAV BAP reikalavimą ES emitentams. Vertybinių popierių ir biržos komisija (VPBK) nustatė veiksmų planą, kuriame išdėstomi veiksmai, kuriais galiausiai bus atsisakyta suderinimo reikalavimo, ir nurodė, kad nors tam tikra apčiuopiama pažanga prioritetiniais klausimais yra svarbi, tikslui pasiekti baigtinė konvergencija nebūtina. 2006 m. pradžioje Jungtinių Valstijų finansinės atskaitomybės standartų valdyba (FASV) ir Tarptautinių apskaitos standartų valdyba (TASV) pasirašė susitarimo memorandumą, kuriame pateikė darbo programos dėl JAV BAP ir TFAS vienodinimo apmatus. Susitarimo memorandume konvergencijos darbai suskirstomi į dvi pagrindines kategorijas pagal numatomą jų užbaigimo terminą. Artimiausioje ateityje konvergencijos darbų tikslas – iki 2008 m. nuspręsti, ar pagrindiniai skirtumai keliose svarbiausiose srityse turėtų būti pašalinti įgyvendinant vieną ar daugiau trumpalaikių standartų nustatymo projektų, ir jeigu taip, užbaigti arba iš esmės užbaigti darbą šiose srityse. Apskritai pažangos siekiama pakankamai greitai. Ilgesnės trukmės perspektyvoje supratimo memorandume numatyta, kad dvi valdybos toliau bendradarbiaus ir iki 2008 m. pasieks reikšmingą pažangą kitose svarbiose srityse, kuriose, kaip manoma, reikėtų gerinti dabartinę praktiką. Panašu, kad darbai daugelyje šių sričių įgyvendinami pakankamai sparčiai, tad veiksmų plane nustatyti reikalavimai turėtų būti įgyvendinti laiku. Tas pats pasakytina ir apie konsolidavimo projektą. EVPRIK, remdamasis savo 2005 m. rekomendacija, pateikė išankstinę informaciją apie pažangą, pasiektą įgyvendinant Kanados, Japonijos ir Jungtinių Valstijų konvergencijos darbo programas, ir apžvelgė tiek dabartinę padėtį, tiek numatomus pokyčius 2007–2008 m. Vis dėlto EVPRIK ataskaitoje[6] aiškiai teigiama, kad ji neturėtų būti laikoma dokumentu, kuriame šiuo etapu vertinama pažanga siekiant konvergencijos, bet, priešingai, joje pagal informaciją, gautą iš viešų šaltinių, nurodoma dabartinė padėtis. Techninėje rekomendacijoje buvo nurodytas pagrindinis skirtumas konsolidavimo (27 TAS) taikymo srityje, kurioje pasiūlyta priimti papildymą skirtumui pašalinti. Konsolidavimo projektas įtrauktas į konvergencijos programą; konsultacijoms skirtas dokumentas turėtų būti pateiktas 2007 m. vasarą, o parengiamasis projektas – antrąjį 2008 m. pusmetį. Kiti techninėje rekomendacijoje nurodyti galimai reikšmingi skirtumai (t. y. skirtumai, kuriems pašalinti buvo pasiūlyta kiekybiškai nurodyti poveikį) buvo susiję su 3 TFAS „Verslo sujungimai“, 28 TAS „Investicijos į asocijuotąsias įmones“ (apskaitos politikos vienodumas), 36 TAS „Turto vertės sumažėjimas“, 38 TAS „Nematerialusis turtas“ (išlaidų plėtrai kapitalizacija) ir 41 TAS „Žemės ūkis“ (konkrečių žemės ūkio prekių tikrosios vertės skirtumai). „Verslo jungimai“ įtraukti į konvergencijos darbo programas, ir galutinių standartų tikimasi 2007 m. 36 TAS „Turto vertės sumažėjimas“ ir 38 TAS „Nematerialusis turtas“ taip pat įtraukti į konvergencijos darbo programas, tačiau šiuo metu šios sritys nagrinėjamos personalo lygmeniu, ir aiškus tvarkaraštis dar nenustatytas. 28 TAS „Investicijos į asocijuotąsias įmones“ ir 41 TAS „Žemės ūkis“ šiuo metu nėra įtraukti į konvergencijos programą. 2006 m. VPBK pradėjo tikrinti pirmąsias ES įmonių pagal TFAS pateiktas finansines atskaitomybes. Nuo to laiko VPBK pareigūnai teigia, kad jų pastabos – tai „prašymas suteikti informacijos“, jei kyla neaiškumų. Klausimuose daugiausia dėmesio skiriama informacijos finansinėse ataskaitose pateikimui ir atskleidimui. EVPRIK ir VPBK dėl bendro darbo plano susitarė ir jį paskelbė 2006 m. rugpjūčio 2 d. Šis darbo planas yra svarbus žingsnis sudarant sąlygas reguliavimo institucijoms bendradarbiauti dėl veiksmų ir priežiūros siekiant užtikrinti, kad TFAS ir JAV BAP būtų laikomasi nuosekliai. Be to, Finansinės atskaitomybės taryba (FAT), VPBK ir Jungtinės Karalystės finansinių paslaugų priežiūros institucija 2007 m. balandžio 25 d. pasirašė šio VPBK ir EVPRIK darbo plano įgyvendinimo protokolą, nes jis susijęs su dalijimusi informacija dėl emitentų, kurių vertybiniai popieriai įtraukti į prekybos JK ir JAV sąrašus, TFAS taikymo. 2007 m. balandžio mėn. kasmetiniame ES ir JAV aukščiausio lygio susitikime abi pusės susitarė imtis veiksmų siekiant aukštos kokybės principais pagrįstų reguliavimo standartų konvergencijos, lygiavertiškumo ar abipusio pripažinimo, kai tinka. Visų pirma didžiausias dėmesys bus skiriamas skatinti, kad JAV BAP ir TFAS sąlygas pripažintų abi jurisdikcinės sistemos. Šį susitarimas patvirtintas balandžio 30 d. JAV Prezidentui, Europos Vadovų Tarybos Pirmininkui ir Komisijos Pirmininkui pasirašius susitarimą, kuriame apie finansinės atskaitomybės rengimą teigiama: „ Finansų rinkos. Skatinti ir siekti sudaryti sąlygas, kad JAV bendruosius apskaitos principus ir Tarptautinius finansinės atskaitomybės standartus abi jurisdikcinės sistemos pripažintų nereikalaujant suderinimo iki 2009 m. ar, jei įmanoma, anksčiau[7]." Balandžio mėn. paskelbusi pranešimą spaudai[8], 2007 m. birželio 20 d. VPBK pranešė apie pasiūlymą leisti užsienio emitentams finansinę atskaitomybę rengti pagal TFAS netaikant suderinimo reikalavimo[9]. Laikotarpis, per kurį būtų galima teikti pastabas – 75 dienos nuo paskelbimo federaliniame registre dienos. Tame pačiame pranešime spaudai taip pat nurodyta galimybė, kad VPBK suteiktų pasirenkamą galimybę JAV įsisteigusioms bendrovėms rengiant finansinę atskaitomybę naudoti TFAS, o ne JAV BAP. Japonijos BAP 2005 m. kovo mėn. Japonijos apskaitos standartų valdyba (JASV) ir TASV pradėjo įgyvendinti bendrą (vienodinimo) projektą, kurio galutinis tikslas – užtikrinti Japonijos BAP ir TFAS konvergenciją. Įgyvendinant šį projektą JASV spartino Japonijos apskaitos standartų persvarstymą, siekdama mažinti skirtumus tarp dviejų BAP. Taikydamos šį požiūrį, JASV ir TASV nustatė trumpalaikius projektus ir ilgesnės trukmės projektus. Trumpalaikius projektus numatyta užbaigti iki 2008 m. pradžios. Ilgesnės trukmės projektų, pvz., dėl pajamų pripažinimo, veiklos rezultatų pateikimo (finansinės atskaitomybės pateikimo), nematerialiojo turto (įskaitant išlaidas moksliniams tyrimams ir plėtrai), konsolidavimo masto (įskaitant specialios paskirties įmones (SPĮ), ilgalaikio turto vertės sumažėjimo ir pensijų išmokų, atžvilgiu JASV nusprendė pradėti įgyvendinti (tiriamuosius) projektus, kad darbas būtų suderintas su TASV ir FASV įgyvendinamais projektais. Komisijai paprašius, EVPRIK pateikė išankstinę informaciją apie pažangą, pasiektą įgyvendinant konvergencijos darbo programas, ir apžvelgė tiek dabartinę padėtį, tiek numatomus pokyčius 2007–2008 m. EVPRIK nustatytų klausimų ar klausimų, kuriems skirtas konvergencijos projektas, apžvalga pateikta šio dokumento 2 priede. Numatyta, kad trims iš 26 EVPRIK 2005 m. nustatytų klausimų reikia papildymų. Trys klausimai ir galima pažanga juos sprendžiant konvergencijos atžvilgiu: 1. Verslo jungimai (interesų suvienijimo metodas) 2006 m. gruodžio mėn. buvo suburta projekto grupė. 2007 m. trečiąjį ketvirtį turėtų būti pateikta tyrimo ataskaita. Atsižvelgus į šios tyrimo ataskaitos aptarimo rezultatus, ketvirtąjį 2007 metų ketvirtį gali būti paskelbtas konsultacijoms skirtas dokumentas. Naujausia Tokijo vertybinių popierių biržos analizė parodė, kad 2006 m. rugsėjo 30 d. pasibaigusį pirmąjį finansinių metų pusmetį interesų suvienijimo metodas nebuvo taikytas nė vienam verslo sujungimui. Šis faktas turėtų įtakos interesų suvienijimo metodo persvarstymui. 2. Konsolidavimo mastas (išsamesnių specialios paskirties įmonių duomenų atskleidimas ir konsolidavimas) Šiam klausimui spręsti buvo sudarytas techninis komitetas ir jau pradėti svarstymai. Spręsdama atskleidimo klausimą, 2007 m. kovo 23 d. JASV paskelbė „Tam tikrų specialios paskirties įmonių duomenų atskleidimo gaires“, kurios galioja 2007 m. balandžio 1 d. ir vėliau prasidėsiantiems finansiniams metams. Sprendžiant konsolidavimo klausimą, iki 2007 m. pabaigos bus paskelbtas konsultacijoms skirtas dokumentas. Reikėtų pažymėti, kad pažangos vienodinant standartus taip pat buvo pasiekta kitose srityse: - 2007 m. sausio mėn. JASV sudarė projekto grupę dėl 2 TAS „Atsargos“ ir LIFO (paskutinis į, pirmasis iš) metodo klausimo, kad sprendimas būtų parengtas iki 2008 m. pradžios. - Spręsdama 36 TAS „Turto vertės sumažėjimas“ klausimus, 2007 m. sausio mėn. JASV sudarė projekto grupę. Ši grupė siekia pateikti JASV valdybai tyrimo ataskaitą iki 2007 m. pabaigos. - Svarstydama 38 TAS „Nematerialusis turtas“ ir plėtros išlaidų kapitalizacijos klausimą, JASV tikisi paskelbti konsultacijoms skirtą dokumentą iki 2007 m. pabaigos. - Apskaitos politikos vienodumas (užsienio pavaldžiosios įmonės ir asocijuotosios įmonės) Paskelbus darbo grupės praktiniais klausimais (DGPK) standartą Nr. 18 (2006 m. gegužės mėn.), užsienio pavaldžiosioms įmonėms taikoma apskaitos politika bus iš esmės suvienodinta su pagrindinėms įmonėms taikoma politika. DGPK Nr. 18 bus taikomas nuo 2008 m. balandžio mėn. (raginama pradėti taikyti anksčiau). Spręsdama asocijuotųjų įmonių klausimą, 2007 m. sausio mėn. JASV sudarė projekto grupę. Remiantis svarstymais, iki 2007 m. pabaigos gali būti paskelbtas parengiamasis projektas. Pažanga įgyvendinant darbo programą buvo apsvarstyta pirmuose dviejuose Europos Komisijos ir Japonijos finansinių paslaugų priežiūros institucijos ekspertų posėdžiuose apskaitos klausimais. Pagal projekto planą 2008 m. sausio mėn. įgyvendinant 7-is iš 16 projektų arba projektų dalių bus pasiektas baigto projekto statusas, o įgyvendinant 2 (galbūt 5), bus pasiektas svarstymo etapas ir artėjama prie projekto baigimo valdybos lygmeniu. Kanados BAP 2006 m. sausio mėn. Kanados apskaitos standartų valdyba (KASV) nusprendė pakeisti Kanados viešai atskaitingų įmonių finansinės atskaitomybės standartus į TFAS. Dabartinė viešai atskaitingų įmonių apibrėžtis apima įmones, kurių akcijomis prekiaujama biržoje, bei įmones, kurios skolinasi lėšų iš visuomenės, pvz., bankus ir draudimo bendroves. 2006 m. birželio 30 d. KASV paskelbtame TFAS įtraukimo į Kanados BAP įgyvendinimo plane numatyta, kad TFAS bus įgyvendinami nuo 2011 m. sausio 1 d. Šis terminas turėtų būti galutinai nustatytas iki 2008 m. kovo 31 d., užbaigus šiuo metu atliekamą pažangos apžvalgą. 5. KITų TREčIųJų šALIų VEIKLA SIEKIANT KONVERGENCIJOS Kinijos BAP 2006 m. vasario mėn. Kinijos Liaudies Respublikos finansų ministerija (FM) oficialiai paskelbė Verslo įmonių apskaitos standartus (VĮAS). Šiuose standartuose reglamentuojami beveik visi dabartiniuose TFAS numatyti klausimai, nors pastebėta tam tikrų išimčių, palyginti su TFAS. Šie 2007 m. sausio 1 d. įsigalioję standartai privalomi visoms Kinijos įmonėms, kurių akcijomis prekiaujama biržoje. Kitos Kinijos įmonės taip pat skatinamos taikyti šiuos standartus. FM ir TASV pripažino, kad konvergencijos procesas tebevyksta. FM nurodė keletą apskaitos klausimų, kurie gali padėti TASV rasti sprendimus dėl susijusių šalių sandorių atskleidimo, visų pirma „valstybės kontroliuojamų įmonių išimties“ (TASV parengiamąjį projektą paskelbė 2007 m. vasario 22 d.), bendrai kontroliuojamų įmonių verslo sujungimų ir tikrosios vertės nustatymo srityse šiuo metu įgyvendinamų TFAS projektų. 2006 m. lapkričio mėn. Kinijos finansų ministerija paskelbė tam tikras 32 iš 38 verslo įmonių apskaitos standartų, kuriuos priėmė 2006 m. vasario mėn., įgyvendinimo gaires , galiosiančias Kinijos įmonių, kurių akcijomis prekiaujama biržoje, 2007 m. finansinėms ataskaitoms. FM gairės kol kas pateiktos tik kinų kalba. Indijos BAP 2006 m. kovo mėn. Indijos ministras pirmininkas paskelbė, kad jo vyriausybė pateiks išsamų naują įmonių įstatymo projektą, kuriame bus numatytas Indijos apskaitos standartų vienodinimas su TFAS. Naujasis įstatymas pakeis galiojantį 50 metų senumo Indijos įmonių įstatymą, o jo tikslas – skatinti didesnį skaidrumą ir veiksmingą valdymą. Indijos licencijuotų apskaitininkų institutas (ICAI) sudarė darbo grupę, kuri nagrinėja galimybę priimti visus Tarptautinius finansinės atskaitomybės standartus, jų nekeičiant, kaip Indijos standartus. Grupė taip pat rengia TFAS priėmimo Indijoje koncepcijos projektą. Rusijos BAP Vyriausybės sprendimas, pagal kurį Rusijos įmonės, kurių akcijomis prekiaujama biržoje, turi pereiti prie TFAS, buvo priimtas 2002 m. Pagal šį planą Rusijos įmonės, kurių akcijomis prekiaujama biržoje, nuo 2004 m. turėjo rengti konsoliduotą finansinę atskaitomybę pagal TFAS. Atskiros grupės narių finansinės ataskaitos ir toliau būtų rengiamos pagal Rusijos BAP. Bankai, taip pat privatūs bankai privalėjo, be finansinės atskaitomybės pagal Rusijos BAP, taip pat rengti finansinę atskaitomybę pagal TFAS. Šiuo metu tik bankai turi rengti savo konsoliduotą finansinę atskaitomybę pagal TFAS ir atskiras ataskaitas pagal vietos BAP. Įgyvendinant reikalavimą, pagal kurį įmonės, kurių akcijomis prekiaujama biržoje, turėtų rengti finansinę atskaitomybę pagal TFAS, nepasiekta jokios pažangos nuo 2005 m.; įmonės rengia savo finansinę atskaitomybę pagal vietos (Rusijos) BAP, kurie vis dar tam tikrais atžvilgiais skiriasi nuo TFAS. Be įstatymuose nustatyto BAP, kai kurios įmonės, kurių akcijomis prekiaujama biržoje, taip pat savanoriškai rengia atskaitomybę pagal TFAS (arba JAV BAP). 6. IšVADOS Šioje pirmojoje ataskaitoje Komisija teigia, kad kiekvienas iš Kanados, Japonijos ir JAV valdžios institucijų parengtų darbo, atliekamo pagal konvergencijos programas, tvarkaraščių turėtų skatinti pažangą. JAV atveju Komisija pažymi pažangą siekiant konvergencijos. Be to, Komisija palankiai vertina VPBK pareigūnų pareiškimus, kuriuose paaiškinama, kad jie „nesiekia diktuoti TFAS aiškinimų“[10], ir pažymi, kad jiems tikrinant Europos emitentų pirmųjų metų pagal TFAS pateiktą finansinę atskaitomybę daugiausia dėmesio buvo skiriama pateikimo ir atskleidimo klausimams. Balandžio 30 d. pasiekus JAV ir ES susitarimą, Komisija taip pat palankiai vertina VPBK pranešimą apie pasiūlytus taisyklių pakeitimus, kad būtų leista finansinę atskaitomybę rengti pagal TFAS netaikant suderinimo reikalavimo. Komisija teikia didelę reikšmę VPBK darbui įgyvendinant veiksmų suderinimo su JAV BAP reikalavimų šalinimo planą ir savo 2008 m. balandžio mėn. ataskaitoje skirs šiam klausimui daugiausia dėmesio. ES ir JAV, suvienodinusios lygiavertiškumo darbų tvarkaraščius, įgijo galimybę atidžiai stebėti pokyčius kitoje jurisdikcinėje sistemoje. Taigi aiškiai reikia gilinti Europos Komisijos ir VPBK bendradarbiavimą. Komisijos ir VPBK pareigūnai turėtų rengti reguliarius susitikimus pasiektiems rezultatams įvertinti ir pokyčiams apžvelgti. Taip pat stabili pažanga siekiant atsisakyti suderinimo reikalavimo priklauso nuo to, kiek reguliavimo institucijos pasitiki viena kita ir kaip palaiko ryšius. Reguliavimo institucijų bendradarbiavimą ir ryšius reikia stiprinti – taigi Komisija visiškai palaiko VPBK ir EVPRIK darbo planą, kartu ir TFAS įgyvendinimo dialogą. Reguliavimo institucijos, pripažindamos, kad TFAS yra principais pagrįsti standartai, turi visiškai atsižvelgti į analogiškų tarptautinių institucijų nuomones dėl TFAS taikymo ir vykdymo užtikrinimo bei būtinai stengtis vengti prieštaringų išvadų. Kiek tai susiję su Japonija, sveikintinas 2006 m. spalio mėn. paskelbtas JASV projekto planas, kuriame daugiausia dėmesio skiriama konkrečiai su konvergencija susijusiems projektams. Skelbiant JASV projekto planą pirmiausia buvo susitelkta ties darbo, kuris bus užbaigtas iki 2007 m. pabaigos, planavimu ir taip pat ties konvergencijos statuso 2008 m. pradžioje perspektyvų paaiškinimu. Pirmenybė teikiama iniciatyvoms, susijusioms su 26 klausimais, kuriems EVPRIK savo 2005 m. rekomendacijoje Komisijai rekomendavo įgyvendinti taisomąsias priemones. Komisija džiaugiasi šiais teigiamais pokyčiais, tačiau pabrėžia, kad esamą darbų siekiant konvergencijos tempą būtina išlaikyti, o tam tikrose srityse – net paspartinti. Tam, kad būtų įgyvendinti darbo programoje apibrėžti tikslai, Japonijos valdžios institucijos turi palaikyti labai aukštą aktyvumo siekiant konvergencijos lygį bei teikti tikslią ir išsamią informaciją apie pasiektą pažangą, taip pat apie galimus vėlavimus. Programa ambicinga, tačiau joje nustatytų tikslų įgyvendinimas – tai reikšmingas pagrindas sprendimui dėl lygiavertiškumo priimti. Komisija palankiai įvertino tai, kad Kanada 2006 m. paskelbė apie TFAS patvirtinimą Kanados viešai atskaitingų įmonių finansinei atskaitomybei rengti ir nurodytą šio pertvarkymo datą, t. y. 2011 m. sausio 1 d. Komisija viliasi, kad ši ar net ankstesnė data ir perėjimo prie TFAS tvarkaraštis TFAS įtraukti į Kanados BAP bus patvirtinti 2008 m. Kinijos atveju Verslo įmonių apskaitos standartų, kurie aprėpia beveik visus galiojančiuose TFAS nurodytus klausimus (nors pažymėtos kelios išimtys, palyginti su TFAS), paskelbimas laikomas teigiamu žingsniu. Komisija ragina Kinijos valdžios institucijas tęsti konvergencijos darbą ir pageidautų gauti išsamų tvarkaraštį, kuriame būtų nustatyti pagrindiniai etapai, kuriuos numatoma įgyvendinti artimiausioje ateityje. Indijoje teikia vilčių priimtas sprendimas suvienodinti Indijos apskaitos taisykles su TFAS ir darbo grupės, kuri išnagrinėtų galimybę priimti visus TFAS, įkūrimas. Komisija pageidautų gauti papildomos informacijos apie šiuos planus priimti TFAS jų nekeičiant ir visų pirma apie terminus, per kuriuos būtų įgyvendinti visi svarbiausi etapai, kuriuos galima numatyti artimiausioje ateityje. Paskutinės diskusijos su Rusijos valdžios institucijomis patvirtina, kad vyriausybės sprendimai dėl Rusijos įmonių, kurių akcijomis prekiaujama biržoje, perėjimo prie TFAS ir taip pat dėl Rusijos BAP suvienodinimo su tarptautiniais standartais, vis dar įtraukti į darbotvarkę. Komisija tikisi, kad šį darbą sulėtinusios dabartinės kliūtys netrukus bus pašalintos. Komisija pageidautų gauti tolesnių paaiškinimų dėl galimybių skubiai atnaujinti Rusijos BAP suvienodinimo su TFAS darbą, o atnaujinus darbą – gauti terminus BAP. Komisija toliau atidžiai stebės ir reguliariai informuos Europos vertybinių popierių komitetą ir Europos Parlamentą apie pažangą siekiant Kanados, Japonijos ir JAV BAP konvergencijos, kaip reikalaujama pagal Prospektų reglamento 35 straipsnio 5A dalį ir Sprendimo pagal Skaidrumo direktyvą 2 straipsnio 2 dalį. Su konvergencija susiję klausimai įtraukiami į reguliavimo dialogo diskusijas, be to, palaikomi nuolatiniai Komisijos ir suinteresuotųjų trečiųjų šalių valdžios institucijų ryšiai personalo lygmeniu. Komisija taip pat reguliariai informuos Europos vertybinių popierių komitetą ir Europos Parlamentą apie reguliavimo diskusijų eigą ir apie pažangą vienodinant TFAS ir Prospektų reglamento 35 straipsnio 5A dalies c punkte ir Sprendimo pagal Skaidrumo direktyvą 1 straipsnio c dalyje minėtų trečiųjų šalių BAP. Šis reguliarus informacijos teikimas privalomas pagal Prospektų reglamento 35 straipsnio 5B dalį ir Sprendimo pagal Skaidrumo direktyvą 2 straipsnio 3 dalį. ES yra didžiausia jurisdikcinė sistema, kurioje naudojami TFAS, labai suinteresuota judėti priekį nustatant pasaulinius standartus. Todėl Komisija palankiai vertina visas iniciatyvas, kuriomis sudaromos sąlygos TFAS tapti pasauliniais standartais. Priedai: TASV ir FASV veiksmų planas, Japonijos apskaitos standartų kūrimo projekto planas, Kanados konvergencijos darbo programa. [1] 2006 m. gruodžio 4 d. Komisijos reglamentas (EB) Nr. 1787/2006 ir 2006 m. gruodžio 4 d. Komisijos sprendimas (EB) Nr. 2006/891 (Sprendimas pagal Skaidrumo direktyvą). [2] 2004 m. balandžio 29 d. Komisijos reglamentas (EB) Nr. 809/2004 (Prospektų reglamentas). Šiuo reglamentu įgyvendinama 2003 m. lapkričio 4 d. Europos Parlamento ir Tarybos direktyva 2003/71/EB (Prospektų direktyva). [3] 2004 m. gruodžio 15 d. Europos Parlamento ir Tarybos direktyva 2004/109/EB (Skaidrumo direktyva). [4] Žr. Komisijos sprendimo Nr. 2006/891/EB 1 straipsnį ir Prospektų reglamento su pakeitimais, padarytais Komisijos reglamentu (EB) Nr. 1787/2006/EB, 35 straipsnio 5A dalį. [5] EVPRIK nariai taip pat nustatė apie 130 trečiųjų šalių emitentų, šiuo metu naudojančių valstybių narių nacionalinius BAP (pvz., Jungtinės Karalystės BAP). [6] EVPRIK Europos Komisiją konsultuoja Kanados, Japonijos ir JAV standartų rengėjų darbo programų, lygiavertiškumo apibrėžimo ir trečiųjų šalių BAP, kurie šiuo metu naudojami ES kapitalo rinkose, sąrašo (2007 m. kovo 6 d.) klausimais. [7] Framework For Advancing Transatlantic Economic Integration Between The European Union And The United States Of America, 2 priedas Lighthouse Priority Projects. [8] 2007 m. balandžio 24 d. VPBK pranešimas spaudai 2007-72. [9] 2007 m. birželio 20 d. VPBK atvirasis posėdis. [10] John A. White, VPBK įmonių finansų skyriaus direktoriaus, kalba, Londonas, 2007 m. sausio 15 d.